《河中孙学士以诗见寄因次本韵继和三章用为酬》
宋代·魏野

山前衙署枕河湄，遂意荣居事可知。
华省图书虽暂别，故乡风物似相随。
绕城奔浪喧更鼓，隔岸征帆映酒旗。
刻石将同王阁长，永留遣爱向歌诗。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。